Иран дава САЩ на Международен съд
Дата на публикуване: 26 04 2016, 10:00
Техеран е подготвил иск към международния наказателен съд срещу Вашингтон във връзка с делото за използването от страна на САЩ на два милиарда замразени долара ирански активи, заяви Мохамад Джахрами от администрацията на президента на Иран.
По-рано Върховният съд на САЩ отказа на Централната банка на Иран да върне двата милиарда долара от замразените ирански активи, постановявайки, че тази сума трябва да отиде при американските семейства, чийто роднини са станали жертва на взривовете в Бейрут през 1983 година и в други терористични актове.
«Иран ще се обърне към международния съд, за да извоюва правата си. За целта сме подготвили иск, който ще бъде внесен от Иран в международния съд във връзка с решението на Върховния съд на САЩ да глоби Иран с 2 милиарда долара», — се казва в съобщението от сайта на администрацията на президента на страната, цитирано от агенция Sputnik.
Тагове: активи; бейрут; замразени; Иран; международен съд; новинарски фронт; САЩ